SUID-AFRIKAANSE RADIOLIGA 
SARLNUUS 17 APRIL 2005 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in SuidAfrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar sowel as per Echolink vanaf ZS6FCS. 


In die nuus vandag; 


TOEKENNINGS GEMAAK TYDENS DIE TOEKENNINGSGESELLIGHEID 
WAT DIE SARL-AJV VOORAFGEGAAN HET 


VERBETERING AAN UITSLAG VAN DIE PEARS WELKOM-OP-HE- 
KOMPETISIE 


MAANDAG 18 APRIL IS WêRELDAMATEURRADIODAG 
SARL TARU-FONDS BREEK DEUR, DIE R5 000 GRENS 
Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 6752393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens maak staat op nuusinsette van klubs en individue aan- 
gaande amateurradioaktiwiteite. Plaas asb. U berigte op die webwerf van die 
SARL by www.sarl.org.za/newsinbox.asp nie later nie as die Donderdag, wat 
die bulletin voorafgaan. Indien moontlik doen dit asb. in Afrikaans sowel as 
Engels, maar, gaan asb. veral syfers behoorlik na voordat u die berig instuur, 
die redakteur kan teksfoute geredelik regstel maar met syfers is dit nie moontlik 
nie. 


U luister na ZS6SRL en die nuus volg in besonderhede. 


TOEKENNINGS GEMAAK TYDENS DIE TOEKENNINGSGESELLIGHEID 
WAT DIE SARL-AJV VOORAFGEGAAN HET 


Hier volg die name van die SARL-lede aan wie toekennings gemaak is tydens die 
toekenningsfunksie op Vrydagaand wat die SARL se AJV op Saterdag 9 April 
voorafgegaan het: 


Willie Wilson Goue Kenteken aan Rassie Erasmus, ZS1YT. 


Jack 'Twine Verdienstelikheidstoekenning aan: Rene van Zyl, ZS1VR; Dave 
Reece, ZS1DFR; Louis van Heerden, ZSILVH; Peter Hers, ZSGPHD; Colin de 
Villiers, ZS6COL. 


Tegniese, Bedryfstoekennings: Die Arthur Hemsley 2 m-bedryfstrofee aan Lee 
Hanegraaf, ZSSLEF, en die Barney Joeltrofee aan John Smith, ZS6AN. 


Tcom Voortreflikheidstoekennings aan: Hal Lund, ZS6WB, en Lee Hanegraaf, 
ZSSLEE. 


Joseph White Plaket aan John Sygo, ZS6GJON. 

Bert Buckley Sesmetertrofee aan Paul Smit, ZS6ONK. 

Radio ZS 'Tweemeterwisseltrofee aan Lee Hanegraaf, ZS5LEF. 

Radio ZS-skild aan Mike Bosch, ZS2FM. 

JJ] Pienaartrofee aan Johan Terblanche, ZS1I. 

Gary Immelman Radioamateur Erfeniswisseltrofee aan Mike Bosch, ZS2FM. 
Arland Ussher Goue Pentoekenning aan M $ Osman, ZRISSB, van Parow. 


Tinus Lange 7066 Tegniese Uitnemendheidstoekenning aan Hans Kappetijn, 
ZS6KR 


SARL HF-kompetisietoekennings: 


Stil Sleutel Herdenkingstrofee, ESB, aan Barney Fourie, ZS4U. Stil Sleutel Her- 
denkingstrofee, GG, aan Barry Brokensha, ZS6AJY, Ed Willers, ZS6UT, en 
Allan Smith, ZSTAAX. 


Joseph Whitetrofee aan Barney Fourie, ZS4U. 

Fred Millstrofee aan Jan Botha, ZS4JAN. 

Anon Trophy to Karel Bezuidenhout, ZS6WN. 

HOS-bak aan Barney Fourie, ZS4U. 

Die AKYAB-trofee is nie toegeken nie. 

Die Klubdeelnametrofee aan Die PRETORIA AMATEURRADIOKLUB. 

Baie geluk aan al die toekenningswenners, mag die pogings wat aangewend is, 


en die voorbeelde wat deur julle gestel is, andere inspireer om die toekennings- 
bestuurder se taak volgende jaar nog moeiliker te maak. 


VERBETERING AAN UITSLAG VAN DIE PEARS WELKOM-OP-HE- 
KOMPETISIE 


n Fout het ingesluip in die uitslag van die Welko-op-HF-Kompetisie wat verlede 
week bekend gemaak is. Een bladsy van `n bladsy van Louis Haarhoff, ZR6LH, 
was gedurende prosessering oorgeslaan. Dit besorg nou aan hom 'n derde plek 
met `n puntetelling van 227 punte. 


Die volledige resultaat in die ZR-afdeling van die kompetisie is nou: !ste plek: 
ZR6STC, 575 punte, 2de plek: ZR6JRN 478 punte en in die derde plek ZR6LM 
met 227 punte. 


Die stand in die ZS-afdeling bly onveranderd: !ste ZS6ZYM 204 punte, 2de 
ZSAJAN 82 punte en 3de ZS3AOR met 61 punte. 


Hierdie uitslae is nou finaal. Opregte verskoning vir die fout. 
MAANDAG 18 APRIL IS WêRELDAMATEURRADIODAG 


Die Internasionale Amateurradiounie, TARU, herdenk more, 18 April, sy 80ste 
verjaarsdag wat die dag is waarop die internasionale handves in 1925 in Parys on- 
derteken is. 18 April is toegewy as Wêreldamateurradiodag en word hierdie jaar 
gevier met die tema “Uitbreiding aan die Wêreld van Draadlooskommunikasie”. 


TARU-President, Larry Price, sê dat amateurradio-operateurs leiers was in die 
ontwikkeling van baie van vandag se moderne elektroniese en kommunikasiewon- 
ders. Die inwoners van die aarde kan deesdae dink dat “draadloos” die alom- 
teenwoordige sellulêre of draagbare telefoon is weens die pionierswerk in radio 
en verwante tegnologieë wat in die eerste plek deur daardie amateurs ondersoek 
is. 


Verskeie toonaangewende elektriese ingenieurs kon baat vind uit hul praktiese 
ervaring as radioamateurs soos hulle moderne radio- en televisieontvangers on- 
twikkel het met insluiting van tweerigringradios, aanpassende antennas en baie 
ander uitvindings wat vandag noodsaaklikhede is. 


Hedendaagse amateurs gaan voort om nuwe grense te verken. Radioamateurs 
vind maniere om frekwensies aan die uiteindes van die spektrum te gebruik 
met die interkoppeling van radio en die internet en met eksperimentering met 
ultrahoëspoed digitale kommunikasie. Amateurradio-operateurs is “amateurs” 
alleenlik omdat hulle onbetaalde vrywilligers is; hulle vaardighede en bydraes 
aan die wêreld is van die hoogste gehalte. 


#. 


In `n mediavrystelling, wat vandag uitgereik is, het die SARL-President Graham 
Hartlett, ZS6GJH, gesê dat amateurradio sy waarde aan lande en gemeenskappe 
bewys het en deur baie as `n nasionale bate beskou word wat beskerm en on- 
twikkel moet word. Terwyl die hoofaktiwiteit van amateurradio is om navorsing 
in en die ontwikkeling van radio- en kommunikasiewetenskappe te bevorder, het 
dit bewys dat dit `n waardevolle bate met rampverligtingsoperasies is. 


“Amateurradio is gesond en lewendig; en dit groei. Ons het ons fokus daarop 
gerig om jongmense in te bring in die amateurradiodiens, soos dit offisieël deur 
die TTU genoem word, met die hoofdoel om belangstelling in tegnologie op 'n 
jong ouderdom te bevorder en om jongmense aan te moedig om elektronika en 
kommunikasie as `n beroep te kies”, het Hartlett gesê. “Ons werk nou saam 
met die Departement van Kommunikasie om opleidingsentrums vir amateurra- 
diokommunikasie in verskeie gebiede in Suid-Afrika daar te stel ten einde hierdie 
doel te bereik”. 


“Met oor die 3 miljoen radioamateurs in die wêreld, is dit belangrik om kennis 
te neem dat die grootste konsentrasie van radioamateurs in die lande is wat oor 
die sterkste ontwikkelde elektronika-industrieë beskik. Ons het `n lang pad om 


te gaan, maar met die President se oproep om die formasie en Kommunikasi- 
etegnologiesektor in Suid-Afrika te ontwikkel, sal die Suid-Afrikaanse Radioliga 
sy deel van die taak nakom”, het Graham Hartlett gesê. 


“Ons is trotse lede van die IARU en vandag herdenk ons saam met hom Wêrel- 
damateurradiodag”. 


Die volledige teks van die mediavrystelling is beskikbaar op die SARL se webblad 
nl. www.sarl.org.za. Klubs word aangemoedig om dit vandag nog af te laai en 
dit aan hulle lokale nuusblaaie en radiostasies beskikbaar te stel. 


SARL 1ARU-FONDS BREEK DEUR DIE R5 000 GRENS 


Tyd loop uit om die vereiste bedrag in te samel ter betaling van die TARU- 
ledegeld. 'Tot datum is R5 066 ingesamel. Dank gaan aan Edwin en Janet 
Musto vir hul mildelike bydrae die afgelope week. Die mikpunt is R13 000 
wat by Meimaand bereik moet word wanneer die SARL se lidmaatskapfooi van 
die TARU betaalbaar raak. Die mikpunt is R13 000 wat by Mei bereik moet 
word wanneer die SARL se ledegeld betaal moet word. Maak asb. u bydrae 
en help om die SARL en Suid-Afrika internasionaal verteenwoordig te hou. Na- 
dat `n donasie gemaak is, stuur asb. `n kopie van die depositostrokie per faks 
na 012 991 5651 of per e-pos na saardt@intekom.co.za of pos dit na Posbus 
90 438, Garsfontein, 0042. Die rekeningnommer vir bydraes is ABSA 560 142 
722, Menlynpark, takkode 335 645. Tjeks moet uitgemaak word aan The SA 
Amateur Radio Development Trust. Volledige besonderhede, insluitende `n lys 
van skenkers, is beskikbaar by www.amateurradio.org.za. Vier Wêreldamateur- 
radiodag deur u bydrae te maak. 


VK2IMD SPESIALE GELEENTHEIDSTASIE 


Van Australië kom die nuus dat die Hornsby en Distrikte Amateurradioklub en 
die Waroonga Amateur Historiese Radiovereniging `n spesiale geleentheidstasie 
vir Internasionale Marconidag sal bedryf. 


Wahroonga is die ligging van die eerste kontak tussen Brittanje en Australië - 
tussen Guglielmo Marconi in Carnarvon, Wallis en Ernest Fisk in Wahroonga, 
Nu-Suid-Wallis. 


Die spesoale stasie sal met die roepsein VK?2IMD vir die volle 24 uur vanaf 
00:00 UTC op 23 April op alle bande vanaf 80 tot 10 meter, soos voortplanting 
toelaat, aktief wees. 


VOORTPLANTINGSTOESTANDE 


Alhoewel voortplantingstoestande oor die afgelope week nog steeds baie swak 
was, was daar wel goeie geleenthede vir DX. Donderdagmiddag laat was die 20 m- 
band nogal redelik aktief- selfs tot in Japan. Goeie kontakte is na die Seychelles 
gemaak. Dit was toe te skryf aan matige stormagtige toestande. Die verwagting 
is dat hierdie toestande slegs tot die 14de sal duur. Die sonvlekgetal het redelik 
konstant oor die afgelope week gebly. Dit was Donderdag 28,9 teenoor verlede 


Sondag se 32,5. Monitor die 20 m-band gereeld, julle sal nie teleurgesteld wees 
nie. 


DAGBOEK VAN GEBEURE 


17 April, dus vandag, - 2 m @SO-partytjie in die Johannesburg /Pretoriagebied; 
23 April - Spesiale Marconidagstasie VK?2IMD vanaf 00:00 UTC op die lug; 
23 April - Vier Marconidag op AM met SA-AWA op 7 070 kHz vanaf 08:45 
SAT; 14 Mei - AMSATCOM 2005: 19 Mei - Radioamateurseksamen; 31 Mei - 
Sluitingsdatum vir deel 2 van die 2005 konstruksiekompetisie 


Die SARL nooi u om Sondae om 10:00 SAT te luister na Amateur Radio Mirror 
International op 17 810, 7 205 en 7 (82 kHz en op verskeie herhalers te luister. 
`n Heruitsending kan Maandagaande om 21:00 SAT op 8 215 kHz gehoor word. 
ARMI word deur Telkom en Sentek geborg. 


Dit bring ons aan die einde van hierdie bulletin wat saamgestel is deur George, 
ZSGNE, en gelees is deur vanuit as 'n diens aan radioamateurs, kortgolfluister- 
aars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereeld die herleidings waarneem. 


Hierdie Afrikaanse uitsending sluit nou en SARLnuus wens u 'n aangename 
week toe. 


Totsiens almal. 


/EX 


